ՇՆՈՐՀԱՎՈՐԱԿԱՆ ՈՒՂԵՐՁ ՄԱՅՐՈՒԹՅԱՆ ԵՎ ԳԵՂԵՑԿՈՒԹՅԱՆ ՏՈՆԻ ԿԱՊԱԿՑՈՒԹՅԱՄ

Սիրելի´ կանայք, մայրեր, քույրեր և դուստրեր ընդունեք իմ ջերմ շնորհավորանքները` մայրության և գեղեցկության տոնի առթիվ:

Գարնանային այս գեղեցիկ օրը պատեհ առիթ է` երախտիքի, գնահատանքի ու մեծարանքի խոսքեր հղելու Ձեզ և արժևորելու Ձեր անգնահատելի դերն ընտանիքում, աշխատավայրում և հանրային կյանքում:

Բնությունը կնոջն է պարգևել մայրանալու մեծագույն շնորհը, որը հնարավորություն է տալիս մեզ` շրջապատող աշխարհում անընդհատ առնչվել աստվածային արարման բերկրանքին:

Կնոջ կեցվածքով է պայմանավորված մարդկային հարաբերությունների ներդաշնակությունը, ընտանիքի ամրությունն ու երջանկությունը:

Հայ կինը խոնարհաբար տարել է և′ դառնություն, և′ վիշտ, սակայն երբեք չի կորցրել իր հոգու վեհությունն ու կանացիությունը։

Սիրելի կանայք, մեր ժողովրդի և նրա հիմքը հանդիսացող հայ ընտանիքի ամրությունն ու հաջողություններն ավանդաբար հիմնված են եղել Ձեր հոգատարության, սիրո, ողջախոհության ու նվիրումի վրա։ Այսօր, երբ մեր ժողովուրդը կանգնած է նոր մարտահրավերների և զարգացման որակապես նոր հնարավորությունների առաջ, երբ աճող սերնդի դաստիարակությունն ու կրթությունն է մեծապես որոշելու մեր ապագան, մենք կրկին ապավինում ենք հասարակության մեջ Ձեր բացառիկ դերակատարությանը, վստահ եմ, որ Ձեր շնորհիվ այսուհետ էլ շարունակելու ենք ունենալ ուժեղ համայնք և հզոր երկիր։

Շնորհավորելով գարնանային այս գեղեցիկ տոնի առթիվ, մաղթում եմ Ձեզ անձնական ու ընտանեկան երջանկություն և ամենայն բարիք։ Թող ուրախ ու տոնական տրամադրությունը միշտ ուղեկցի Ձեզ՝ բազմապատկելով Ձեր անկրկնելի հմայքն ու գեղեցկությունը:

ՄԱՐՄԱՇԵՆ ՀԱՄԱՅՆՔԻ ՂԵԿԱՎԱՐ՝ ԿԱՐԵՆ ԱՐՇԱԿՅԱՆ